Gaute Ormåsen «Drømmesang»
(Tylden) 

Brumunddølen Gaute Ormåsen har med «Drømmesang» gitt ut sin andre plate på norsk. 
Han synger på dialekt, og det skal han ha ros for. 

Denne popplaten er ujevn, der en del av melodiene ikke er helt forløst. 

Ormåsen har skrevet alle låtene sammen med produsenten Kim Edward Bergseth. 
Kjærlighetssanger i forskjellige fasetter er i flertall. 

Han lykkes meget bra i låter som «Du+jeg=vi», «Skivebom» og «Best når det ikke gjelder». 

Gaute synger stort sett bra, og han når nok med denne platen et litt større og mer voksent publikum enn han har hatt tidligere. 

Beste kjøp: 
«Du+jeg=vi» og «Best når det gjelder». 

KURT BAKKEMOEN 
